དུས་གསུམ་གྱི་དབྱེ་བ་བགར་ཚུལ་འདི་རྩོམ་སྒྲིག་པ་ཞིག་ཡིན་ཕྱིན་ཅིས་ཀྱང་བློ་ལ་ངེས་པ་ཡོང་དགོས།དེ་མིན་བཙུགས་དང་འཛུགས།བྱས་དང་བྱེད།བསྒྲུབ་དང་སྒྲུབ།བཀོད་དང་འགོད།སྤྲད་དང་སྤྲོད།བཏང་དང་གཏོང་།འདོགས་དང་བཏགས།རྒྱག་དང་རྒྱབ་སོགས་གོ་ནོར་བྱུང་ན།བྱ་དགོས་པ་བྱས་ཟིན་ལ།བྱས་ཟིན་པ་བྱ་རྒྱུ་ཡིན་ན་སྔ་ཕྱིའི་དུས་ཚོད་དང་གོ་རིམ་ཡོངས་སུ་བརྗེས་ཚར་བས་འདི་ནི་རྒྱུན་མཐོང་གི་གནད་དོན་ཞིག་ཏུ་གྱུར་ཡོད།གཞན་མདོ་དབུས་ཁམས་གསུམ་གྱི་བོད་མིས་བོད་ཡིག་ཀློག་དུས་ཀྱི་སྒྲ་གདངས་ཅུང་མི་འདྲ་བའི་དབང་གིས་ཞིས་ཅེན་ཕེན།ཞི་ཅིང་ཕིང་།ཝུའུ་པང་གོབུའུ་པང་གོཝུ་པང་ཀོཝུན་ཅ་པའོ།བུན་ཅ་པའོ།བིན་ཅ་པའོ།དབུན་ཅ་པའོ་ཞེས་མིང་གཅིག་ལ་འགྱུར་སྣ་ཚོགས་བྱུང་བ་མང་པས་ཚིག་མཛོད་ཀྱི་ཤན་སྦྱར་ཚད་མ་འཛིན་པ་ཡང་གལ་ཆེ་བ་རེད།གཞན་ཡང་ཞིང་བ་དང་ཞིང་པ།གྲྭ་པ་དང་གྲྭ་བ།ཤང་ཀང་དང་ཞང་ཀང་།ཆན་ཝ་དང་སྟོང་ཝ།རྒྱུན་ཨུ་དང་རྒྱུན་ཨུད།ཅུས་དང་ཅུད།ལོ་ལྔའི་འཆར་འགོད་བཅུ་གཉིས་པ་དང་ལོ་ལྔ་ཚན་བཅུ་གཉིས་པ།ཀྲུའུ་རིན་དང་ཀྲུའུ་རེན།གླིང་ག་དང་གླིང་ཁཟླ་དང་པོ་དང་ཟླཔོ།ཡོམ་འགོག་རྒུབ་སྐྱོབ་དང་ཡོམ་འགོག་གེགས་སེལ།རྨོ་བསྐྱུར་ནགས་འཛུགས་དང་ཞིང་དོར་ནགས་སྤེལ།བླ་བྲང་རྫོང་དང་ཞ་ཧོ་རྫོང་།ཐུན་རིན་རྫོང་དང་རེབ་གོང་རྫོང་།ཡུལ་ཤུལ་དང་ཡུས་ཧྲུས་སོགས་མདོར་ཙམ་དྲངས་པས་མཚོན་པ་རྣམས་ཕན་ཚུན་འབྲེལ་འདྲིས་དང་དཔྱད་བསྡུར་བྱས་ནས་གཅིག་གྱུར་ཡོང་བར་བརྩོན་པ་དགོས་གལ་ཆེ།